Statistiko de Tubaro (ĝis Marto 2021)
#000000
En decembro de 2017 ni faris la unuajn provojn de Tubaro. En februaro de 2019, ni prezentis ĝin publike, konsiderinte ke Tubaro estis sufiĉe matura por ke homoj ekkonu ĝin.
#000001
Pasis jam 2 jaroj de tiam, kaj indas montri kiel la afero progresas.
#000002
Unue, ni pardonpetas se tiu ĉi artikolo ŝajnas pli teĥnika ol kutime. Tamen ne facilas paroli pri statistiko sen montri, el kie ni prenis la datumojn.
#000003
La ĉefaj kondiĉoj, kiujn ni metis por Tubaro, estas, ke ni volas esti pli respektemaj rilate al datumoj de uzantoj. Tio signifas, ke ni konservas neniun datumon, kiun oni povas konsideri privatan. (Tubaro uzas Vortpreson kune kun niaj specialaj agordoj kaj aldonaĵoj tiel, ke ĝi konservas neniun privatan datumon de uzantoj). Tio iom malfaciligas la analizon de datumoj, sed estas alternativoj por tio. Ni uzas la datumojn, kiuj nia servilo provizas, ĉefe per 2 liberkodaj softvaroj: Webalizer kaj Awstats, ambaŭ kiuj uzas datumojn de la servilo kontraŭe al la pli populara Google Analytics.
#000004
Ni celas montri kiom da vizitoj ricevas Tubaro, kiom da homoj vizitas...
#000005
Antaŭ ol lanĉi al montro de datumoj, ni faru alian klarigon: Estas du specoj da vizitoj: la robotaj vizitoj kaj la homaj vizitoj. Ekzemple, por ke serĉiloj kiel Google Duckduckgo aŭ Qwant, ekzemple trovos iun paĝon, ili havas specialajn programojn, kiuj simulas viziti la retejon, kaj poste uzas datumojn el tiaj vizitoj por helpi siajn uzantojn trovi retejojn pli facile. Tiaj programoj nomiĝas “robotoj”. Tio havas la konsekvencon, ke multe da robotaj vizitoj plialtigas la kvanton da vizitoj, sed tia plialtiĝo estas falsa. Aliflanke, multaj posedantoj de retejoj emas montri al anoncantoj, kiel iliaj retejoj ricevas multajn vizitojn, por plialtigi la prezon de eblaj anoncoj.
#000006
Do, ek al la datumoj:
#000007
Tio montras, kiom da paĝoj Tubaro servas al vizitantoj ĉiutage. Preskaŭ lineala kresko dum 2 jaroj, kaj maksimume pli ol 9000 vizitoj ĉiutage, dum 1 monato, certe ne estas malbona kvanto.
#000008
Aldone al tio, por posta komparo, jen la kvanto da paĝoj por la tuta monato:
#000009
Certe, pli da 250,000 paĝoj en unu monato, aŭ ĉirkaŭ 9000 paĝoj dum tago ne estas malfieriga kvanto, sed ni daŭrigu:
#000010
Kio estas 1 “paĝo”? 1 paĝo estas ekzemple, vizito al la ĉefpaĝo de la retejo, aŭ al ajna alia parto de ĝi. Do, se estus malmultaj homoj, kiuj uzus la retejon intense, tiu statistiko montrus altajn datumojn.
#000011
Alia interesa parametro estas la vizitoj. Se sama persono venas en Tubaron, vizitas kelkajn sekciojn, faras kelkajn serĉojn kaj spektas kelkajn filmojn tie, tio estos kalkulita kiel nur 1 vizito. Ni vidu kion ni havas tiurilate:
#000012
Nun, la afero montras linealan kreskon dum la unua jaro, kaj oscilado dum la dua. Tio ŝajnas indiki, ke dum la dua jaro, Tubaro estas multe pli uzata, sed pli-malpli de la sama kvanto da vizitantoj. De tio aspektas, ke homoj ŝatas Tubaron, sed ĝi ne estas ankoraŭ sufiĉe konata (aŭ ke homoj, kiuj ne ŝatas ĝin, ne plu uzas la retejon).
#000013
Alia interesa parametro por kontroli la uzadon de la retejo estas la kvanto da paĝoj, kiun generas ĉiu vizito. Alta proporcio montras, ke la uzantaro vizitas multajn paĝojn dum siaj vizitoj, kaj malalta proporcio montras, ke oni vizitas la retejon, spektas kion oni volas vidi, kaj foriras:
#000014
Ĝi estas iom malpli facile analizebla, sed ni provu: La unuan monaton (Decembro 2018) tiu proporcio estas altega. Tio estas komprenebla, ĉar tiam okazis la kontroloj de eta grupo de provantoj, kaj estas logike, pensi, ke ili estis aktivaj tiam. Poste, dum unu jaro, ĉiu vizitanto spektas du paĝojn, sed poste tiu kvanto pli-malpli duobliĝas (en Junio de 2020 tiu kvanto estas preskaŭ 7 paĝoj/vizito).
#000015
Webalizer, bedaŭrinde, montras kalkulitajn datumojn, ne mezuritajn. Tio signifas, ke se iu senhalte klakas F5, la kalkulo de paĝoj ne plialtiĝas, aŭ ke se iu revizitas post malmulte da tempo, tiuj vizitoj estos konsiderataj kiel nur unu vizito. Tio ne nepre malbonas, sed utilas kompreni tion por kompari.
#000016
Nun, ek al la datumoj de Awstats:
#000017
Kontraŭe, Awstats, montras malsame kaj mezuritajn datumojn kaj kalkulitajn. Do, la robotaj vizitoj estas kalkulitaj krome.
#000018
Jen la kvanto de paĝoj servitaj ĉiumonate, laŭ la kalkuloj de Awstats:
#000019
Sama rezulto kiel Webalizer. Awstats montras samon denove; preskaŭ linealan kreskon dum du jaroj.
#000020
Ni forigu nun la robotajn vizitojn. Indas noti, ke trovi, ĉu iu vizito estas robota ne estas facila afero, kaj pro tio malsamaj analiziloj montras malsamajn rezultojn.
#000021
Kiom da paĝoj ni servas, forigante la robotajn:
#000022
La afero jam iom ŝanĝiĝas: videblas subtila kresko, ĉar la 25,000 vizitoj monate, kiu estis la pinto (833 vizitojn tage), post la dua jaro ĝi iĝas la bazo, kun pinto de pli ol 45,000 vizitoj monate (proksimume 1,500 vizitojn tage)
#000023
Jen pli da interesaj parametroj, vizitoj:
#000024
Videblas oscilado, sed sendube estas kreso, kaj dum la unuaj monatoj pasis de 3,000 vizitoj monate al pli ol 5,000 vizitoj monate, similaj ciferoj al Webalizer. Memoru, ke tiuj datumoj estas kalkulitaj de Awstats kiel “homaj vizitoj”.
#000025
Awstats montras aliajn interesajn datumojn: unika vizitanto. Tio estas, se iu persono vizitas la retejon hodiaŭ kaj venontsemajne, tio estas 2 vizitoj, sed nur unu vizitanto, do, jen:
#000026
Denove, la cifero pasis el 1,500 uzantoj dum la unuaj monatoj al pli ol 2,500 uzantoj.
#000027
Kaj unu lasta punkto: Ni insistas pri distingo de robotaj kaj homaj vizitoj. Sed tie okazas “kaŝita milito”. Multaj retejoj volas havi pli altajn statistikojn, por enspezi pli da mono de anoncoj kaj reklamoj. Tial, la analiziloj divenas, ĉu la vizito venas de roboto aŭ de homo. Samtempe, estas entreprenoj, kies negoco estas fari nedetekteblajn robotajn vizitojn. Do, se posedanto de retejo pagas, ekzemple 100€ al tia entrepreno por “viziti” sian retejon, kaj tiu entrepreno devas generi multajn vizitojn, sufiĉe por ke la retejo gajnos almenaŭ 150€ per anoncoj, tio faras, ke la analiziloj evoluas por detekti tian trompon, dum la entrepreno evoluigas siajn vizitojn por esti ne detekteblaj. Estas kialoj por suspekti, ke signifa parto de robotaj vizitoj estas vere miskalkulitaj de analiziloj.
#000028
Tio estas la nur la ĝisnunaj datumoj, la historio daŭras...
#000029
Bonvolu atenti pri la jenaj punktoj:
#000030
Via komento publikiĝos tuje, senkontrole. Bonvolu ne enmeti personajn informojn.
Se vi intencas komuniki kun la aŭtoro, komentu ankaŭ ĉe la oficiala paĝo de la filmo.
Malrespektaj aŭ insultaj komentoj povas esti forigitaj aŭ redaktitaj de administrantoj.
#000031
Ĉu vi certas pri tio?
#000032
Se vi estas administranto, ensalutu per viaj informaĵoj.
#000033
por konservi viajn agordojn. Tamen, se vi ne bezonas konservi agordojn, vi povas elekti ne ricevi ilin.
#000034
Kuketoj por konservi viajn agordojn
#000035